Salvatjada i rescat felí | BonDia Diari digital d'Andorra.\nImatge d’alguns dels ocupants de la colònia destrossada amb mala idea, denuncien els seus cuidadors.\nDc., 18/11/2020 - 02:10\nSalvatjada i rescat felí\nA. D. / Foto: Andorra Gats i Gossos\n“Vam estar treballant molt dur per canviar els mixets de lloc, posant-los el seu menjar preferit i ells, a poc a poc, vigilant, ja s’hi van anar atansant.” Els voluntaris d’Andorra gats i gossos van traslladar i recompondre les casetes de la colònia de gats que van ser destrossades per obra i gràcia d’uns vàndals fa pocs dies. “Ja vam treure les casetes trencades del terreny on eren i ara ja només hi quedaran rates i serps”, publiquen al perfil de Facebook, on es planyen de la llàstima que és “que l’ego i l’odi humà no sigui capaç de conviure amb uns animals que no embruten, que tot és higiènic i nosaltres mirem que estigui ben net perquè no es propaguin malalties”. Les flassades es canvien cada una o dues setmanes (fins i tot més en els períodes de neu i pluja) i les casetes es renoven un cop o dos l’any i sempre que presenten desperfectes, defensen.\nMolts veïns els han expressat el “condol”, asseguren els cuidadors, que durant els últims dies van rebre donacions que han permès traslladar la colònia a una nova ubicació, que confien que resultarà més segura per als animals mateixos i també per als improvisats refugis que els habiliten, amb materials com ara caixes de porexpan o cartró, ben aïllades i escalfades amb mantes i edredons (fruit de donacions recents, després de conèixer-se la barbàrie). A banda dels teixits d’abric, el col·lectiu ha rebut també els últims dies una generosa aportació de llaunes de menjar per a gat. D’altres ofertes han estat més curioses: a través de les xarxes socials, algú arriba a proposar 500 euros de recompensa de la seva butxaca per a qui ajudi a trobar els autors de les destrosses.\nLa colònia estava “ben gestionada”, defensen els seus responsables, tots voluntaris, reservant-se tots els detalls sobre la nova ubicació per evitar que es produeixin noves destrosses malintencionades. És una destrucció reiterada, relaten, perquè ja portaven un temps que algú trencava les menjadores a les quals podia accedir, “dia si dia també”, la mateixa freqüència amb què ells les refeien. “Però es veu que finalment van trobar per on accedir al lloc i destrossar la colònia sencera.” I això després de vuit anys, que és el temps que havia estat dempeus aquella colònia.\nL’acció definitiva dels brètols es va fer pública divendres passat. “Ens han destrossat una de les colònies, caseta per caseta; tot trencat, tant les de fusta com les de porexpan; la menjadora tota esmicolada”. Així descrivien la destrucció de què va ser víctima el refugi per als gats de carrer. “Era un lloc net perquè canviàvem sovint les flassades perquè els gats estiguessin nets”. Ni tan sols estava massa a la vista, recorden, així que els autors de la malifeta van haver de buscar-ho a consciència. “Tot per fer mal, tot pel gust de fer mal”, es planyen.\nAra els animalons estan en procés d’acostumar-se a la nova ubicació. “Van una mica despistadets però veiem que ho fan a poc a poc, amb certa desconfiança, però s’hi atansen perquè s’ho mengen tot.”\nNo obstant això, perquè fets tan desagradables no tornin a produir-se, els voluntaris que gestionen aquesta colònia, ubicada a la parròquia d’Andorra la Vella, demanen el suport d’associacions oficials, com Laika. “Crec que ens haurien de fer costat per negociar amb els propietaris dels terrenys.”


La FEV dona suport a Codorníu i espera que el boicot quedi en res\nEl president de la patronal espanyola del vi, Miquel Torres, afirma que el referèndum no frenarà les inversions i que ell no votarà perquè al seu poble no es vota\nLa Federació Espanyola del Vi (FEV) ha mostrat el seu suport i defensa a Codorníu després d’haver rebut el dimarts amenaces de boicot als seus caves i vins pel seu presumpte suport al procés sobiranista de Catalunya i el seu suposat suport logístic a l’independentisme català.\n“Considerem que no és just que per rumors o qüestions puntuals s’inciti en contra del consum de certs productes. Donem suport i defensem qualsevol dels nostres cellers, però ara com ara cap ens ha traslladat gens ni oficial ni oficiosament”, ha indicat el director general de la FEV, José Luis Benítez, al mateix temps que ha incidit que les “xarxes socials magnifiquen els temes”.\nCodorníu va negar aquest dimarts tenir vinculació amb l’empresa Unipost –escorcollada per la Guàrdia Civil per suposats enviaments relacionats amb l’1-O– i qualsevol altra participació amb el procés sobiranista.\nEls ccionistes d’Unipost són de la família Raventós i que alhora tenen un participació en Codorníu, però destaquen que “no arriben a l’1%”.\nLes mateixes fonts han incidit que l’empresa de cava “no fa política” i que els propietaris d’Unipost no estan en cap consell ni òrgan directiu de Codorníu.\nPer la seva banda, el president de la FEV i de Cellers Torres, Miguel A. Torres, han volgut transmetre un “missatge de tranquil·litat” respecte a la situació que travessa el país amb el procés sobiranista de Catalunya.\n“No he vingut a parlar de política. Tenia els meus dubtes per votar o no votar, però el meu alcalde ho va solucionar. Vaig cridar l’edil del poble on voto, Pacs del Penedés (Barcelona), per preguntar-li per l’1 d’octubre, perquè no vaig a estar per veure com fer-ho, i m’ha dit que aquí no es votarà, per la qual cosa estic excusat”, ha desvetllat.\nD’altra banda, Torres creu que el referèndum no frenarà les inversions del sector, mentre que espera que no torni a viure’s un nou boicot al cava, com va ocórrer fa uns anys, i als vins catalans. “Sempre hi haurà algun client que ho farà, però no ens preocupa massa i se solucionarà”, ha resolt.\nboicot a Codorníu\nJordina setembre 22, 2017 | 05:17\nTrobo molt restrera l'actitud del sr . Torres. S'ha d'amagar darrera l'opinió d'un alcalde contrari a que se celebri el referèndum per no dir clarament que ell també és unionista i contrari a que el poble es pugui expressar. I tot per por a deixar de vendre 4 ampolles de cava. De fet, no cal que digui res, la seva opinió ha quedat clara i sobretot la seva poca valentia a dir-ho. Cosa que hauria trobat molt legítima. Potser perdrà vendes a Espanya i també a Catalunya. No es pot estar a dos bàndols


Lliga PàdelCat 3a masculina i femenina. Cara per les noies i creu pels nois.\nBona i contundent victòria de l’equip Subaru femení de 3ª per 3-0 contra les noies de NP Vallbona. El punt de la parella 3 va ser per WO ja que les rivals només van venir amb 2 parelles. Encarna Valdés/Trini Pacheco van sumar el primer punt guanyant 6-3, 6-0 a Mireia Gonzalez/Alba Cervantes i les joves Mar Marimón/Mar Piqué tampoc van fallar guanyant 6-3, 6-1 a Neus Ruiz/Lídia Villalba.\nL’equip de 3ª masculina en canvi, no acaba de trobar el seu lloc i va caure altre cop a casa per 0-3 davant l’Indoor-7. La sort tampoc va acompanyar a la parella 3 al tenir d'abandonar el partit quan ja s'estava jugant, per lesió del Juli Caro. Jordi De Belza/J.M. Pino van perdre en un renyit partit 4-6, 5-7, davant Dani Casas/Josep Jiménez i David Mestres/Juanjo De Miguel també van perdre 7-5, 2-6, 2-6 enfront Eloi Membrives/B. Esteban.


Núria Folch (1916-2010) – Dietari a Destemps\nMarç 24, 2010 by enricvila\nNúria Folch (1916-2010)\nAhir va morir la Núria Folch. Reprodueixo l’entrada que vaig publicar a El Nostre Heroi Josep Pla. No sabria escriure res millor.\n«La ironia t’acosta a Déu, el sarcasme te n’allunya».\nAquest dies he pensat molt en la Núria Folch i aquesta frase. «Ja us llegeixo, ja -em va dir la primera vegada que vam parlar. Els vostres escrits m’agraden força però hauríeu de mirar de no dir les coses tan enfadat».\n– Quin mal hi ha? –vaig protestar. Estic enfadat de debò!, la situació no fa riure.\n– Mireu jove. La ironia sempre us acostarà a Déu; en canvi, cada vegada que us deixeu portar pel sarcasme, encara que us sembli justificat, penseu en realitat el que està passant és que el dimoni us fa la traveta.\nSempre que se m’escapa la mà en un article, fins i tot quan deixo que se m’escapi expressament -perquè no es pot defensar cap causa sense atacar amb fúria de tant en tant-, em revé aquesta primera conversa amb la senyora Folch.\nL’alegria d’aquest matí ha estat trobar-me-la al diari. Li feien una entrevista i veure que encara circula m’ha posat content: la sentia parlar amb aquella veueta de follet savi i matusalèmic. Hi ha gent que l’atzar t’ha posat lluny però que no pots evitar estimar-la com si la tinguessis a prop.\nLa senyora Folch té noranta-dos anys i és la vídua de l’escriptor Joan Sales. Si tot va bé, i sembla que sí, encara deu treballar a la caseta de color rosa on viu, encastada dalt de la muntanya del Carmel, amb la màquina d’escriure i una lupa per poder llegir bé. Vaig anar a veure-la fa quatre anys, just després de llegir Incerta glòria, l’obra mestra del seu difunt marit. Va ser una experiència espatarrant i mira que la novel·la m’havia agradat.\nIncerta glòria és d’aquests llibres que t’enforteixen el caràcter, que sempre tens present. Només els clàssics saben acostar- te a la vida a través de la intel·ligència. Això distingeix l’art de la pedanteria en qualsevol camp; però hem sacralitzat tant la literatura que sovint oblidem que és tant sols per aquesta mena de llibres que val la pena llegir.\nI bé: en plena febre lectora vaig ensopegar amb aquest gran llibre. Volia donar-li publicitat i a falta d’autor vaig pensar: «Entrevistaràs la vídua».\nLlavors tothom llegia una novel·la de Javier Cercas sobre la Guerra Civil. Se n’havia fet un film que és pura propaganda d’extermini contra la cultura catalana. Em va indignar que Sales no fos conegut. Pensava en una frase del seu llibre: «No sols haurem d’acceptar la mort sinó la infàmia». Incerta glòria també parla de la Guerra Civil, però seriosament. L’escriptor hi va combatre i va perdre-hi amics i família, i la joventut, el paisatge, i els ideals de la Renaixença. El buit que li va deixar la guerra li pesava massa per escriure’n a la lleugera.\nNo parlo de literatura nacionalista. Per comprendre la Guerra Civil, el paper que hi van jugar les ideologies i, encara més, per què es fan les guerres, s’ha de llegir Sales. No hi ha llibre més universal sobre la carnisseria del 1936-1939: ni Tres días de julio, ni Los cipreses creen en dios, ni cap altre. Les motivacions poderoses no són mai ideològiques sinó passionals, i Sales és més shakespearià que ningú.\nIncerta glòria és un llibre total, un gran tractat sobre la relació entre les passions i la moral, amb la guerra, l’amor i la política de fons. La guerra va posar Sales davant d’una veritat: que l’home és un ésser assedegat de misticisme que tot ho fa per omplir el buit que l’orgull i la manca de fe deixen dins seu. Per això oscil·la entre dos impulsos: la possessió i la destrucció, l’amor i la mort.\nEl llibre esprem deliciosament aquesta idea i ja he dit que és corprenedor, no s’acaba mai, es pot rellegir sempre, es nota que l’autor s’hi va deixar la pell. Però la visita a la Núria Folch em va convèncer que sense ella no se n’hauria sortit. Tota la saviesa, tot el temperament destil·lat en el llibre, el vaig trobar en aquesta senyora. Vaig entendre per què el seu marit l’estimava i per què va poder escriure una obra tan excepcional. Una gran dona rere un gran home? Em sembla que sí.\nSales va escriure un llibre més gran que ell. Incerta glòria és un triomf de l’esforç i la paciència, una reacció del caràcter contra unes adversitats avui difícils d’imaginar. Sales va fer fins a cinc versions del llibre aprofitant cada estovament de la censura franquista. L’última versió té més de nou-centes pàgines i la primera no passava de tres-centes. Sales comença la novel·la quan torna de l’exili el 1948 i no la dóna per acabada fins al 1981. Es diu aviat, mitja vida. Ni tant sols el gènere és un capritx. La novel·la està inspirada en unes cartes escrites al front: Sales sabia que la censura no permetria que es publiquessin i volia testimoniar una experiència que no el deixava dormir. Volia honorar el país arrasat per la guerra i la dictadura; com Pla, però des de la sensibilitat d’algú que va combatre a la guerra.\nEn el via crucis, Folch devia empènyer molt, recolzar, opinar a l’ombra. Encara avui empeny. Veig que a l’entrevista només parla del seu marit. Tota la vida ha fet proselitisme de Sales. Quan li vaig trucar ara fa un any treballava, en una precarietat que cap país civilitzat permetria, en un estudi per deixar ben fixada la figura del seu marit. Vaig buscar-li una secretària però hi va renunciar: a partir d’una certa edat la intimitat és l’única llibertat que et queda.\nTot i que no l’he tornat a veure mai més, li he anat trucant i sempre dic que és la meva tercera àvia, una àvia espiritual, atàvica. Té una ironia fina, una intel·ligència aguda i una tendresa amb la punta justa de duresa. És un esperit encantador, una fada de conte, una barreja màgica d’intel·ligència i de caràcter.\nLa recordo asseguda al sofà d’orelles, parlant-me de Sales. Tenia un halo sobrenatural. Vaig quedar-ne immediatament enamorat. Em va doldre que no hi hagués cua per entrevistar-la. Vaig pensar que és per gent com ella que el cel hauria d’existir.\n← Història del bilingüisme (Catalunya Oberta)\nJailhouse rock (Catalunya Oberta) →\n17 pensaments sobre “Núria Folch (1916-2010)”\nmarc | Març 24, 2010 a les 7:13 am\n“Tots estalviem per a la vellesa, els uns diners, els altres glòria; nosaltres estalviem bon humor, és per això que ara no ne gastem gaire. Ara lluitem i patim i ens malhumorem i critiquem perquè no ens queda més remei. El dia que podré dir: Nuri, ja ets vella ¡tot això s’haurà acabat! Que facin mala cara els joves, que tenen l’edat de fer-ne. Aleshores no diré mai que no a ningú, no criticaré res; seré una espectadora benèvola de tota la comèdia del món i trobaré la felicitat menjant bombons amb els néts d’amagat dels fills. Aquest terbolí de la lluita per la vida on els pobres joves ens trobem arrossegats, potser ens semblarà aleshores, vist de lluny, un riu ample i calmós. ¡Quines converses, quins silencis i quines becaines farem aleshores! Serà deliciós.”\n“Carta de la Nuri” (1941)\nCartes a Màrius Torres, de Joan Sales. Club Editor, 2007, p. 579-560.\nmarc | Març 24, 2010 a les 8:52 am\nHòstia. Vinc del bar, on llegeixo el TBO. I pam, quin sustu (faig una pausa per fer un badall): torno a llegir el mateix fragment que triat de les ‘Cartes’, una mica escurçat, això sí.\nJordi | Març 24, 2010 a les 9:35 am\nGràcies, Dr Vila. Moltes gràcies.\nQuim T | Març 24, 2010 a les 12:59 pm\nGran retrat, sí senyor\nJosep | Març 24, 2010 a les 7:40 pm\nL’alegria aquest vespre ha sigut trobar-me a la Nuria Folch al teu blog. Gracies. Hauriem d’aprendre a fer com en Quim T que sempre troba temps per estar a prop de la gent com ella.\nTina Vallès | Març 24, 2010 a les 8:05 pm\n“Veueta de follet savi i matusalèmic”, això, això, no hauria sabut descriure millor la veu de la Núria Folch! Celebro no ser l’única que se’n recorda d’ella, avui.\nmarc | Març 24, 2010 a les 8:34 pm\nEl Quim T el que hauria de fer és agafar les regnes de Reagrupament perquè s’acabi el malson aquest del Dr. Xiflado. Massa tard, ja ho sé.\nroig català | Març 25, 2010 a les 12:45 pm\nEn el recull de Cartes a Màrius Torres, igual de recomanable, es veu que la novel·la es basa clarament en la seva experiència de la guerra i les moltes voltes que hi va donar tota la seva vida\nFa poc la vaig recordar llegit “el dia revolt” del Guillamón, on parlen de l’experiència de l’exili de tota la família.\nQuina escombrada més criminal va patir el bo i millor de la nostra literatura (exceptuant-ne algun que van tractar molt bé els vencedors), i en tornar les noves generacions els van ignorar i maltractar, fins i tot es van maltractar entre ells…\nencara avui ho paguem\nPere | Març 25, 2010 a les 3:33 pm\nIndignant la necrologica que escriu avui Julià Guillamon a La Vanguardia. Un exemple més de com es manipula la memòria. N’hi ha per emprenyar-se i no dic res més.\nRaül | Març 26, 2010 a les 8:57 am\nvaig descobrir la Núria Folch a través del retrat que en feia aquí. Després vaig descobrir que la meva mare la cuidava des de l’ambulatori del Carmel. Me’n parlava sovint, era una pacient atípica per la història que acumulava i per la tenacitat que transmetia. Sense conèixer-la, se’m va fer molt propera. Això em va dur a llegir Incèrta Glòria.\nGràcies per donar-me aquesta oportunitat. [Gràcies a vostè per escriure’m, i per llegir-me. Era una gran dona.]\nBel·la | Març 26, 2010 a les 11:31 am\nEnric, aviam si aconseguiu amb en Quim que es publiquin alguns pensaments d’aquesta dona; segur que en aquest casalot que descrivies hi ha desats manuscrits de primera qualitat…\nRamon Tremosa | Març 28, 2010 a les 5:44 pm\nExcel·lent escrit, no cal dir-ho, que evoca la gran novel·la catalana del segle XX. Per cert, tu saps si hi ha disponible una versió en anglès d’Incerta Glòria?\nD’altra banda, has llegit la introducció que Joan Sales va fer de les Poesies de Màrius Torres (3a edició)? és un text bellíssim, magnífic, sobre el poeta de la Nova Catalunya… i al 2010 fa 100 anys que va néixer el gran poeta de Lleida…\nVindré a Londres a presentar la versió anglesa del meu darrer llibre a finals de juny, encara hi seràs?\ncarme | Març 29, 2010 a les 10:19 am\nGràcies Enric pels teus escrits. És un plaer llegir-te i meditar-te, perquè darrere de cadascun sempre hi trobes una gran intel·ligència, cosa que molt pocs intel·lectuals que escriuen per aquests blogs de déu t’aporten. Salutacions\nAgusti | Març 29, 2010 a les 12:56 pm\nNo vaig poder anar al funeral de la Núria Folch, però un amic que hi anà em transmeté part del contingut del recordatori que crec que us interessarà a vos i als vostres lectors :\n“Núria Folch i Pi (1915-2010), viuda de Joan Sales. Nascuda a Barcelona el 29 d’octubre del 1915, hi morí cristianament el 22 de març del 2010. Mai no es vinclà. Recordeu-la.”\nAmb un versos del gran Màrius Torres:\nQue descansi en la pau dels justos i que el seu exemple ens ajudi a viure la vida sense vinclar-nos.\nGrigori | Març 30, 2010 a les 11:22 am\n“Soldados de Salamina” és “pura propaganda d’extermini contra la cultura catalana”? ja tenia raó la Núria Folch, ja. No ets més que un pobre paranoic emprenyat amb el món.\nCarles | Març 31, 2010 a les 12:03 pm\nMagnífica entrada, que lamento no haver pogut llegir abans. De fet, el millor homenatge que se li pot fer a la senyora Folch és parlar de Sales i ‘Incerta glòria’. Crec que ella ho hauria volgut així, tot i que no la vaig conèixer personalment. Em permeto actualitzar amb un enllaç a la vostra entrada la que jo vaig dedicar-li (molt més modesta): http://elsexilis.blogspot.com/\nmarta | Abril 16, 2010 a les 11:53 pm\nL’última frase és preciosa.\nAquesta setmana, a Casablanca, el segon episodi de Músiques del Llevant. https://t.co/Xb1Y3OH7e0 8 hours ago\nSting - Fragile youtu.be/lB6a-iD6ZOY via @YouTube 9 hours ago\n@julianna196X @dianacoromines Madelman 9 hours ago\nRT @julianna196X: The Split. Gràcies per la recomanació. M'està agradant molt. 20 hours ago\nRT @Abel_Cutillas: Charles-Quint eût tâché de gagner les cortès de Castille, en autorisant la députation permanente imitée de celle d'Arago… 23 hours ago


El Siam Park de Tenerife, al capdavant mundial dels parcs temàtics\nsábado, 26 septiembre 2020 21:04\nSegons l'opinió expressada pels viatgers de Trip Advisor , el web de planificació i reserva de viatges, el Siam Park de Canàries encapçala per tercer any consecutiu el rànquing mundial de parcs temàtics, com a vaixell insígnia d'aquests establiments que tenen altres importants referents espanyols bé conceptuats a escala mundial.\nAixí, Aqualandia , de Benidorm, ocupa el 2n lloc a nivell nacional, Aquapark Flamingo de Torrevella, Alacant, és el 3r a Espanya, seguit del Port Aventura Caribe Aquatic Park a Salou, Tots ells es classifiquen entre els 25 parcs amb millors opinions d'Europa. < / p>\nla classificació nacional la completen el Water World, de Lloret de Mar, Aquopolis Costa Daurada, a la Pineda, Aqua Brava a Roses, Girona, Aqua Park a Alacant, Costa Water Park a Fuengirola i el Aquarock, a Balears.\nTrip Advisor ha identificat també certes tendències en l'ús d'aquestes instal·lacions, com que més de la meitat dels usuaris les visiten en família i amb els nens, i que els tobogans de aigua, els ràpids i els passejos de donuts són les atraccions preferides pels visitants. També s'ha sabut que les instal·lacions i serveis disponibles, la neteja i la seguretat són els elements més ben valorats quan es van als parcs temàtics\nArtículo anteriorEls 40 anys de polèmiques i èxits de Mercedes Milá\nArtículo siguienteEl Saló Overland de 4×4 arrenca amb "expectatives màximes"


Turisme amplia les visites guiades pel centre històric de Finestrat durant les vacances de Setmana Santa - LOBLANC\nLa Regidoria de Turisme ha ampliat el calendari de les visites guiades per a conéixer els carrers del centre històric de la localitat a través de la ruta “Descobreix Finestrat”. Els turistes podran gaudir durant les vacances de Setmana Santa d’aquest pla lúdic cultural, acompanyats d’informadors municipals que els guiaran durant el recorregut. Segons va explicar l’alcalde de la localitat, Juan Francisco Pérez, “per a les festes de Setmana Santa esperem li arribada de centenars de turistes que acudiran al nostre municipi per a conéixer els racons més característics i bells de Finestrat. Per aquest motiu, ampliarem aquestes rutes gratuïtes per a donar un major servei i facilitar al turista la seua visita per la nostra localitat”. Aquestes visites, de caràcter gratuït, es realitzaran l’últim cap de setmana de cada mes, donant començament aquest diumenge 31 de març, durant la Setmana Santa els dies 18, 19, 20, 21 i 22 d’abril, el 27 d’abril i el 25 de maig.\nEn aquestes jornades els turistes podran conéixer aquesta emblemàtica zona de la localitat a través d’un original i divertit itinerari per a tota la família. Durant tot el recorregut hi ha repartides un total de 32 senyals de localització, que inclouen fletxes direccionals i informació entre punts, 14 panells informatius i una trentena d’endevinalles per a tota la família. Aquesta informació fa possible que el visitant siga coneixedor del lloc en el qual es troba com l’Església de Sant Bertomeu, l’Ermita, es Castell o els miradors, des d’on pot observar-se la muntanya del Puig Campana o el propi mar Mediterrani. Segons paraules del primer edil “es tracta d’una ruta de gran atractiu turístic i cultural, ideal perquè els visitants puguen gaudir en família des d’un punt de vista lúdic i pedagògic”.\nAnteriorPetrer en la ruta turística dels creuers que atraquen a Alacant\nSiguienteL’Ajuntament d’Elda obrirà el diumenge que ve amb motiu de l’aniversari de la proclamació de la II República\nModes i virus


Solidaritat amb la València amagada\nEl 23 de desembre passat poguérem llegir en aquest diari que n'Eduardo Zaplana vol afuar els inspectors a les escoles del País Valencià perquè hi ensumin si els professors hi continuen ensenyant la veritat, açò és, que hi diguin que el valencià i el català són el mateix idioma. Fins i tot té la barra de preparar una llei per poder dur a terme aquesta persecució inquisitorial amb la llei a la mà, com en temps d'en Galilei, quan la Inquisició no volia que ningú digués que la Terra és rodona ni que el sol és el centre de l'Univers.\nEl temps d'en Franco, els nacionalistes del Principat, València i les Balears formaven un sol bloc. Recordem com el fenomen de la Nova Cançó s'estenia com la cosa més natural del món arreu de tota la nació, de Salses a Guardamar i de Fraga a l'Alguer. Recordem com els anys cinquanta es va presentar el Diccionari Alcover-Moll per terres valencianes amb tota naturalitat i fora cap problema.\nPerò el temps de la transición ja es va veure clar que la condició que Espanya posava per retornar una mica d'autonomia al Principat era que el País Valencià havia de quedar al marge de tot el moviment de reconstrucció lingüística i nacional. La separació i l'enfrontament planificat entre el Principat i el País Valencià va esdevenir, així, una qüestió d'Estat. Els polítics que negociaven l'autonomia catalana no tenien per triar: o allò o res. I triaren allò. Només el temps podia dir si estractava d'una traïció als patriotes del sud, als valencianistes, o si seria una maniobra tàctica per més envant, una vegada consolidada l'autonomia al Principat, tornar-los donar la mà fins i tot amb més força que abans.\nVint anys de llavors ençà ja comencen a ser un marge de temps prou ample per veure per on van les coses. I es veu que tant al Principat com a les Balears tenim els compatriotes del sud oblidats i abndonats a la seva dissort. Fins i tot els nacionalistes són arribats a creure's les divisions regionals polítiques, culturals, lingüístiques i sobretot sentimentals imposades i concreades mañosamente des de Madrid.\nI això és una equivocació massa grossa perquè no dubtem que aquesta dictadura mediàtica que pateixen els partidaris de la continuïtat del català al País Valencià, aquesta persecució que hi ha contra els qui lluiten perquè el valencià no desaparegui, no fa més que demostrar la por que tenen els estrategues espanyolistes de la força potencial que podrien tenir qualsevol moment els dos milions de catalanoparlants del sud. No dubtem que els escarrufa pensar en una entesa entre aquesta regió i la del Principat. A posta, pensant en nosaltres, prohibirien expressament a la Constitució espanyola la federació entre comunitats autònomes.\nHi ha una València amagada que protagonitza moltes de coses positives que són sistemàticament minimitzades i tapades pels mitjans de comunicació espanyols. Un exemple n'és la gran tasca que hi han feta i hi fan a l'escola els professors. Les línies d'escoles valencianes "és a dir, en valencià" no s'aturen d'ugmentar i, el que és més bo, per petició dels pares. Malgrat la manca d'ajudes en temps d'en Lerma i malgrat la persecució d'ara en temps d'en Zaplana. Però el nacionalisme espanyol necessita la desconeixença mútua entre les nostres tres regions com el pa de cada dia. Només això explica la vergonyosa persecució inquisitorial de la veritat a les escoles. Però bon senyal: no dubtem que ens trobam davant una prova contundent de la por que tenen els partidaris d'un Levante completament desvalencianitzat i espanyolitzat quan pensen en el dia de demà, quan aquests xiquets d'ara seran adults coneixedors i conscients de l'abast sencer de la nostra comunitat lingüística.\nÉs una equivocació massa grossa, per tant, pensar que al Sud no hi ha res a fer. Precisament perquè la veritat és just a l'enrevés: Hi ha molt, massa molt, a fer. Si no hi hagués res a fer, estiguem segurs que deixarien dir la veritat.\nUna nació no es reconstrueix només amb l'estudi i la coneixença de fets objectius i observables com ara la unitat lingüística. La reconstrucció pràctica es fa a partir de la solidaritat en la lluita per projectes comuns, com és ara el d'aturar la substitució lingüística planificada que patim els tres antics regnes des de fa tres segles. Així és que la comunitat educativa del Principat i de les Balears té el dret i l'obligació de no romandre mans plegades i de solidaritzar-se de paraula i d'obra, no ja per patriotisme sinó per simple dignitat professional, amb els mestres compatriotes del sud, que en aquests moments de dictadura fina i efectiva alhora, pateixen la vergonya de la persecució per dir la veritat.


Formació Comerç Exterior - Jornades i Cursos 2021 | Cambra de comerç de Girona\nEstàs aquí: Home » Formació Comerç Exterior – Jornades i Cursos 2021\nL'ORIGEN DE LES MERCADERIES EN EL COMERÇ INTERNACIONAL\nL’origen de les mercaderies en les operacions de comerç exterior és un element clau per conèixer els aranzels d’importació, les diferents mesures de política comercial aplicables i el tipus de documentació i controls previs que ens poden demanar. Es proporcionaran els coneixements especialitzats sobre l’origen preferencial i no preferencial dels productes, així com dels tractats de lliure comerç per tal d’arribar a una major eficiència econòmica i operativa.\n17 de febrer 2021 de 9h a 11:30h +Info i Inscripcions\nL'ESTUDI DE MERCAT INTERNACIONAL. COM PRIORITZAR PAÏSOS I APLICAR GEOESTRATÈGIA\nInformar del mètodes i de les diferents fonts per estudiar els mercats internacionals, canals d’introducció,… així com la manera de fer una priorització dels més interessants per a la nostra empresa i producte.\n24 de març de 2021 de 10h a 12h +Info i Inscripció\nTRACTAMENT DE L'IVA AL COMERÇ INTRACOMUNITARI\nProporcionar una aproximació pràctica a la documentació i tràmits fiscals que requereixen les operacions de compra venda intracomunitàries.\n14 d’abril de 2021 de 10h a 13h +Info i Inscripció\nKPIs EN EL COMERÇ INTERNACIONAL\nEls KPIs o indicadors clau de rendiment són una mesura del nivell de progrés d’un procés amb relació a determinades àrees de l’empresa. Aquests ens indiquen si l’estratègia que estem duent a terme va pel camí correcte i depèn d’uns objectius fixats prèviament. Són uns indicadors fonamentals que ajuden a millora l’eficiència, aclareixen responsabilitats i funcions i repercuteixen en el funcionament de l’empresa amb un impacte positiu.\n19 de maig de 2021 de 9h a 11h +Info i Inscripcions\nGOOGLE ANALYTICS: COM FER UN PANELL D'EXPORTACIÓ\nObtenir mitjançant Google Analytics informació de com actuen els nostres clients o usuaris per tal de optimitzar les accions que l’empresa està fent a la xarxa i rendibilitzar la inversió digital.\n9 de juny de 20121 de 10h a 12:30h +Info i Inscripcions\nSEO POSICIONAMENT ORGÀNIC INTERNACIONAL\nEstablir les bases per a la creació d’una estratègia de posicionament orgànic SEO als cercadors, des del punt de vista d’una empresa internacional que vol fer accions locals i/o internacionals. Donar a conèixer els cercadors més importants per països, i les tècniques que cal seguir per planificar, configurar, i fer el seguiment d’una estratègia de posicionament.\n7 de juliol de 2021 de 10h a 12:30h +Info i Inscripcions\nCOM VENDRE PER AMAZON AMB ÈXIT I DE FORMA RENDIBLE\nAmb la Covid 19 el comerç electrònic ha pres especial protagonisme i s’ha incrementat arreu del món. Plataformes com Amazon donen solucions molt convenients al comerç B2C però també al B2B que està potenciant i pel que contempla funcionalitats addicionals. A aquests webinars es donaran les claus per vendre amb èxit i rendiblement a Amazon entenent la demanda a partir dels termes de cerca, optimitzant la indexació i el posicionament i llançant i perfeccionant campanyes de publicitat dins la plataforma.\n13, 14 i 15 de juliol de 2021 de 9h a 10:30h +Info i Inscripció\nELS CRÈDITS DOCUMENTARIS ORDINARIS D'EXPORTACIÓ\nDefinir clarament l’operativa d’un crèdit documentari amb l’objectiu de reduir riscos i costos. Claus per negociar amb els bancs, amb els compradors o venedors.\n28 de setembre de 2021 de 9h a 11:30h +Info i Inscripcions\nINCOTERMS 2020 I LA PROPIETAT DE LA MERCADERIA\nEls Incoterms no regulen la transmissió de la propietat de la mercaderia però sí que deixen clar el lloc exacte d’entrega de la mateixa que dependrà, entre d’altres factors, de l’Incoterm i del lloc pactat. Aquest webinar donarà les claus perqè l’empresa tingui aquesta informació indispensable per evitar malentesos i problemes a les compravendes internacionals.\n20 d’octubre de 2021 de 9h a 11h + info i inscripcions\nINCOTERMS 2020 ONLINE\nDonar a conèixer amb profunditat els nous Incoterms 2020 i la seva aplicació a la realitat per tal de poder negociar correctament les operacions de compravenda internacional. Relacionar els Incoterms de forma transversal amb les formes de pagament, els règims duaners…\n16 i 17 de març de 2021 de 9h a 11:30h +Info i Inscripció\nCOM COBRAR LES VENDES INTERNACIONALS DE FORMA SEGURA: TIPUS DE FORMES DE PAGAMENT I FUNCIONAMENT\nDonar a conèixer les diferents formes més segures de cobrament en les operacions de compravenda internacionals i la gestió de les mateixes per evitar riscos y assegurar l’èxit de les operacions.\n16 i 17 de novembre de 2021 de 10h a 12:30h +Info i Inscripció mmartinez@cambragirona.org\nFORMACIÓ COMERÇ INTERNACIONAL 2021


9a edició del programa Accelera el Creixement, adreçat a Pimes NOTICIAS\n9a edició del programa Accelera el Creixement, adreçat a Pimes\nS'ha presentat la novena edició del Programa Accelera el Creixement, un programa de suport a empreses amb potencial de creixement i consolidació promogut per la Diputació de Barcelona i PIMEC i, en el qual l' Àrea de Desenvolupament Econòmic de l’Ajuntament del Prat participa com a agent referent del teixit empresarial del territori.\nDavant les dificultats que la situació excepcional generada per la COVID-19 comporta per a les empreses del territori; el programa s’ha reorientat i adaptat a ajudar a les Pime a transformar els seus negocis a aquesta nova realitat: revisar l’estratègia de l’empresa amb experts i treballar palanques claus per afrontar aquest situació incerta, com són la transformació digital, les millores en la comercialització de productes i serveis, la internacionalització, i l’organització empresarial adaptades al nou context, així com una nova palanca, la de finançament,per analitzar i reforçar l’estructura financera, que en la majoria de casos s’ha vist afectada.\nLes 447 empreses que han participat en les vuit edicions anteriors que ja s’han dut a terme, han mostrat la seva satisfacció per estar dins el programa.\nEl programa s'adreça a empreses de la demarcació de Barcelona i se’n farà una selecció de només 50. En cas de què la vostra empresa sigui seleccionada tindrà l’oportunitat d’accedir a més de 75 hores de formació i d’assessorament in company amb experts. El cost real del programa està valorat en 5.500 euros per empresa, tot i això, al estar subvencionat i l’empresa només ha de pagar 500 euros + IVA. El termini per a la presentació de candidatures finalitza el 6 de juliol de 2020. Podeu trobar més informació i inscriure-us al programa aquí.


Vine a visitar el nou centre de fotografia FotoNostrum! - Amics del Liceu\nInici » Vine a visitar el nou centre de fotografia FotoNostrum!\nDimarts 3 de maig a les 11.30h\nFoto Nostrum (Com arribar-hi?)\nPreu Amics: 13€\nDurant el proper mes de maig, els Amics us proposem una visita comentada al nou centre de fotografia contemporània FotoNostrum, inaugurat en els darrers mesos i ubicat molt a prop de la Plaça Espanya. L’espai disposa de 100 metres quadrats per a exposicions: a la planta baixa s’hi exhibiran fotògrafs internacionals de gran prestigi, mentre que a la inferior s’hi exhibirà l’obra de talents emergents.\nL’espai ha obert les seves portes amb la mostra que visitarem: la primera exposició a Barcelona del fotògraf nord-americà Steve McCurry. L’exposició La volta al món en 80 imatges resumeix la trajectòria de l’autor de l’icònic retrat d’una jove refugiada afganesa al Pakistán, i és un passeig per tots els racons del món que ha immortalitzat amb la seva càmera durant 50 anys.\nMcCurry és la carta de presentació d’aquest nou espai dedicat a la fotografia internacional, que aterra a la ciutat de la mà de l’organització The Worldwide Photography Gala Awards, amb seu a Londres.\nprevious post: Vine a Ceret a veure l’exposició de Jaume Plensa amb els Amics!\nnext post: Conferència a l’entorn de “Wozzeck”


Actualització: 22.09.2017 - 16:55\nCap a quarts de sis de la tarda, amb pocs minuts de diferència, m’arriben dues notificacions al mòbil: 1. Prohibit l’acte de Podem a Saragossa que volia debatre propostes per a Catalunya; 2. El govern anuncia la llista de col·legis electorals per l’1-O. M’atrapa davant el Tribunal Superior de Justícia de Catalunya i de seguida queda clar que, lògicament, no les he pas rebudes només jo, les notificacions. Ulls com taronges clavats als mòbils, crits de ‘mira, mira!’ assenyalant pantalles i reaccions d’incredulitat i d’eufòria revolucionària. Les notícies s’escampen com la pólvora i crits ressonen més forts que mai: ‘Votarem! Votarem! Votarem!’ i ‘Els carrers seran sempre nostres! Els carrers seran sempre nostres!’.\nProhibir un acte polític, per un costat; publicar llista de col·legis electorals per un altre. I la gent al carrer, en massa, cantant i compartint per whatsapp la captura d’imatge del col·legi on els tocarà votar. Quasi a la mateixa hora, Edward Snowden (no, aquest no és l’Assange, aquest és l’altre, que encara no havia dit res de nosaltres), publica un piulet en què acusa Rajoy d’opressor:\nArriba també la notícia que els partits sobiranistes sards demanen al govern autònom de Sardenya que, com a institució, imprimeixi les butlletes del referèndum català i les custodiï a l’illa de manera que la Guàrdia Civil no les pugui requisar perquè no hi té jurisdicció, per tal d’assegurar que es pugui fer el referèndum. Aquesta petició serà votada avui al Consell Regional Sard, el màxim òrgan de l’autogovern sard, que ahir mateix va aprovar per unanimitat una declaració de suport a Catalunya que condemnava ‘la reacció repressiva per part del Regne d’Espanya’ i demanava oficialment a la comunitat internacional que hi intervingués.\nTot va molt de pressa. Tot, tret de l’helicòpter de la policia espanyola, que no acaba de marxar mai, i que fa hores que sobrevola (amb combustible pagat entre tots) la zona de l’Arc de Triomf fent el·lipses i dibuixant el símbol de l’infinit. A sota, la gent no para de cantar.\nUn amic londinenc m’escriu via xat de Facebook colpit per les imatges de Barcelona que veu a la BBC. La seva sorpresa és doble: 1. ‘Ha tornat Franco o què?’ 2. ‘Aquí els diaris parlen de molta tensió, però no ho entenc, a la TV això no sembla una protesta, sinó una festa, la gent canta, balla i hi ha concerts! Increïble! [emoticones de mans aplaudint]’\nCert, passejant per l’Arc de Triomf, les mateixes càmeres (d’aquí, d’allà i de tot arreu) que dimecres al matí enregistraven paramilitars entrant per la força en edificis oficials, ara capten somriures i energia positiva a peu de carrer, compartida entre jubilats, nens, treballadors, universitaris i tota mena de persones ben diverses i de tots colors. L’editorial de La Vanguardia, llegit a primera hora amb el cafè i per posar un exemple, sempre tan seriós, parla de fracàs dels governs, de tristesa i d’inferns inimaginables; però els mòbils de la gent, a peu de carrer, vibren notícies, whatsapps, tuits i gifs que no fan altra cosa que injectar vitalitat, nervi i festa.\nSí, la tristesa dels equidistants contrasta amb l’alegria i el mambo del carrer. Perquè si una cosa s’ha demostrat és que es pot protestar amb tota la força i la contundència sense perdre ni la poesia, ni la ironia, ni el bon humor. I aquest bon humor i aquesta contundència serena i somrient és, al capdavall, el que no acaben d’entendre els d’allà i és alhora el que troben encisador i increïble els de més enllà. Potser sense saber-ho, ara resulta que això ens caracteritza i ens fa especials. Ja poden fer venir vaixells i helicòpters, que si no el perdem, aquest patrimoni, aquesta actitud tan nostra, segur que votem. I ves que no guanyem i fem una altra festa. Perquè l’equidistància, la famosa i elegant equidistància, l’han extingida ells, i en poques hores.


Agung Cottage Ubud Bali Indonèsia - Ofertes d'hotels amb els MILLORS DESCOMPTES EN LÍNIA\nBanjar Sembuwuk Desa Pejeng, Ubud, Bali, Indonèsia, 80511 - Veure al mapa\nTant si es tracta d'un viatge de plaer com si és de negocis, Agung Cottage Ubud és una elecció d'allotjament magnífica quan visiten Bali. L'hotel és a 41.3 km del centre de la ciutat i permet accedir a les instal.lacions més importants de la ciutat. Amb la seva bona localització, l'hotel ofereix fàcil accès a les destinacions obligades de la ciutat.\nA Agung Cottage Ubud, l'excelent servei i instal.lacions superiors faran de la vostra estada una experiència inoblidable. Aquest hotel ofereix nombroses instal.lacions en el lloc per satisfer el més exigent dels clients.\nAgung Cottage Ubud té 6 habitacions, totes amoblades amb gust per tal d'oferir comforts com televisió de pantalla plana, connexió sense fils a internet (cortesia), aire condicionat, mini bar, balcó/terrassa. A més, l'oci que l'hotel ofereix assegurarà que tengui molt a fer durant el dia. Agung Cottage Ubud és una elecció inteligents per a viatgers a Bali, i ofereix una estada relaxant i sense molèsties.


VOLEU SINCRONITZAR ELS 2 HEMISFERIS DEL VOSTRE CERVELL? NEUROCIÈNCIA DIU FER AIXÒ DIÀRIAMENT (NOMÉS TRIGA 4 MINUTS) - CRÉIXER\nPrincipal Créixer Voleu sincronitzar els 2 hemisferis del vostre cervell? Neurociència diu fer això diàriament (només triga 4 minuts)\nVoleu sincronitzar els 2 hemisferis del vostre cervell? Neurociència diu fer això diàriament (només triga 4 minuts)\nConeixes aquells moments en què tot flueix? Esteu a la sala de conferències fent una pluja d’idees amb el vostre equip i només podeu sentir l’energia, la cohesió. O estàs escrivint el teu llibre i només surt de tu, les paraules, un flux de brillantor sense esforç.\nNo seria bo tenir-ho més d’aquests moments del 2020?\nImagineu que hi ha alguna cosa que podríeu fer diàriament que simultàniament:\n• Construeix la teva força bàsica\n• Allibereu tensió i tensió\n• Milloreu el pensament de tot el cervell (feu que els hemisferis esquerre i dret treballin junts)\n• Calma la teva ment\n• Dinamitzeu el cos\nAra imagineu-vos que només heu trigat uns quants minuts a fer-ho i que ho podreu fer a qualsevol lloc.\nHi ha. Es diu cross-crawl i és real.\nEls neurocientífics saben des de fa temps que els moviments transversals ajuden els hemisferis esquerre i dret del cervell a connectar-se i coordinar-se. Això és important perquè com més es connecten els vostres hemisferis, més òptimament realitzareu en qualsevol tasca.\nEl rastreig creuat és simplement una forma de moviments transversals del cos: moviments en què utilitzeu oposició, com ara rastrejar-vos, caminar o nedar. La màgia prové d’utilitzar els costats oposats del cos per treballar junts (és a dir, coordinar el braç dret i la cama esquerra, després el braç esquerre i la cama dreta).\nSi realitzeu un rastreig creuat, enforteix el pont entre els hemisferis dret i esquerre del cervell, cosa que permet que els impulsos elèctrics i la informació passin lliurement entre els dos. Això ajuda no només a la coordinació física, sinó a activitats basades en el pensament com aprendre un idioma, llegir i centrar-se.\nSegons la neurofisiòloga Carla Hannaford, 'els moviments transversals laterals, com el rastreig d'un bebè, activen els dos hemisferis [del cervell] de manera equilibrada ... Quan els dos ulls, les dues orelles, les mans i els peus s'utilitzen per igual, el cos callós que orquestra aquests processos entre els dos hemisferis es fa més desenvolupat. '\nAixò pot tenir un impacte important.\nquina altura té Amari Cooper\nAl seu llibre, Moviments intel·ligents: per què l’aprenentatge no és tot al vostre cap , El doctor Hannaford explica la història de Todd, un jove de 16 anys que, tot i un esforç enorme per part d'ell i dels seus pares, encara no sabia llegir.\nAquest va ser, com us podríeu imaginar, un problema enorme. No podria graduar-se de secundària si no sabés llegir. No seria capaç d’assistir a la universitat ni d’ocupar cap feina. La seva vida estaria compromesa, en molts aspectes.\nAfortunadament, a ell i als seus pares se’ls va informar dels moviments transversals. Tota la família va començar a fer el cross-crawl amb Todd, diàriament. Ho van fer dues vegades: un cop al matí, abans de marxar a l’escola (i a la feina); i un cop al vespre, abans de dormir.\nSis setmanes després, Todd llegia.\nA nivell de grau.\nTendim a pensar en el nostre cos físic i la nostra capacitat mental com a dues entitats completament separades. Però no ho són; estan íntimament lligats. La nostra biologia és la nostra vida. La nostra vida és la nostra biologia. I canviant un, podem canviar l’altre.\nSegons el Dr. Hannaford, el motiu pel qual la transformació va ser tan ràpida per a Todd va ser que, de fet, ja tenia tot el que necessitava al cervell: els dos hemisferis simplement no es comunicaven. Fent el rastreig creuat, va estimular el cos callós, va unir els dos hemisferis i els va connectar.\nCom a adult, podeu utilitzar el rastreig creuat per a diverses coses. Com que és alhora calmant i energitzant, podeu utilitzar-la per descarregar energia (com durant una reunió estressant); o recarregueu la vostra energia (abans d’una gran presentació).\nÉs una de les maneres més ràpides i senzilles d’estimular el desenvolupament del cervell i estabilitzar el sistema nerviós. Bàsicament, sempre que ho feu, reintegreu el cervell i el sistema nerviós; és com un petit reinici per al vostre cos.\nquè li va passar a Matt Steffanina\nLlavors, com fer aquest exercici màgic?\nUna manera fàcil és fer una mena de marxa elaborada. Es manté de peu amb els peus separats i els braços fins a fora (paral·lels al terra). Mou el pes cap al peu esquerre, aixeca el genoll dret i toca-ho amb la mà esquerra. Torneu als dos peus i canvieu immediatament a l'altre costat. Repetiu-ho d'una manera rítmica i optimista, fins i tot podeu fer-ho amb música. Respira completament. (A senzill vídeo si ho prefereixes veure.)\nVoleu fer-ho només durant uns 1-2 minuts a la vegada (o ~ 30 repeticions). No busqueu fatiga muscular completa, només estimulació. (Per a aquells que estiguin interessats en més moviments transversals per a nens, sobretot aquells que tenen problemes de focus), n’hi ha diversos més aquí .)\nCom a adult, cada dia et bombardeja una multiplicitat d’estímuls. Els companys de feina us fan ping a Slack mentre rebeu missatges de text sobre el proper sopar d’aniversari del vostre amic (per al qual encara necessiteu un regal), a més de notificacions de Venmo per al ramen ahir a la nit i d’un correu electrònic sobre si voleu dividir una habitació d’hotel per a aquesta conferència el mes que ve.\nNecessiteu estratègies fiables, fàcils i eficaços per no només controlar l’estrès, sinó també per aconseguir un rendiment màxim. Cal que l’engegueu quan l’heu d’encendre.\nVoleu anar a una reunió important? Feu el rastreig creuat.\nEstà frustrat amb un projecte o un company de feina? Feu el rastreig creuat.\nEnganxat en aquella part de la coberta que sembla que no s’uneix? Feu el rastreig creuat.\nFer creuament al llarg del dia és una de les millors activitats d’autocura que podeu fer i exercicis que podeu fer al vostre equip. És gratuït, fàcil i ràpid. Incorporeu-lo al vostre horari diari. Ensenya-ho al teu personal. Millor encara, fes-ho amb el vostre personal.\nA continuació, prepareu-vos per als focs artificials.\nalex guarnaschelli patrimoni net 2018\nhi ha un trastorn per pensar massa\ngina montaner ex de jorge rams\nés Amy Walter una lesbiana\nés la millor pràctica h que vincula directament el comportament individual amb l'estratègia organitzativa


CUB - Representació de la citació bibliogràfica dins de text < Citació bibliogràfica < Referències i citacions bibliogràfiques < Convencions < Llibre d’estil\nLa representació de les citacions bibliogràfiques dins de text és habitual en l’àmbit de les ciències socials.\nLa informació que acostuma a incloure la citació bibliogràfica és la següent: el cognom de l’autor, l’any de publicació i, opcionalment, les pàgines, separada per comes i escrita entre parèntesis.\n(Cognom, any, pàgina)\n(Canyelles, 2003, 57)\nQuan l’autoria no és personal, cal indicar el nom de l’organisme, grup o entitat en lloc del cognom.\n(GRETEL, 1995, 23)\nSi es vol fer referència a un capítol (cap.), un paràgraf (¶, §), un apartat (apt.), una nota, etc., s’ha d’indicar amb l’abreviatura, el símbol o la paraula corresponent.\n(Kandel, 2000, cap. 3)\n(Solà, 1990, § 1.8)\n(Amigó, 2001, 262, nota 24)\nLa indicació de pàgina, després de l’any, es recomana posar-la sense cap abreviatura, però en cas que hi aparegui és preferible p., tant en singular com en plural.\n(Grundberg-Manago, 1999, 193-227)\n(Grundberg-Manago, 1999, p. 193-227)\nSi el cognom de l’autor surt en el text, ja no cal que aparegui dins la citació.\nSegons Hawking (1992), el concepte de temps no té cap significat abans del Big Bang.\nA continuació mostrem la comparació de les escales de Richter i Mercalli, extreta d’Amigó et al. (2001, 141).\nQuan hi ha dos o tres autors, s’esmenten tots, separats per comes. Si n’hi ha més de tres, s’esmenta el primer seguit de l’abreviatura et al. (et alii) en rodona.\nCal cercar l’origen dels cormòfits en antics tal·lòfits dins el grup de les algues verdes (Conesa, Pedrol, Recasens, 2002).\nEl DNA fou aïllat per Miescher el 1869 i identificat com a material genètic per Avery, McLeod i McCarthy el 1944 (Peretó et al., 1996, 117).\nSi se cita més d’una obra d’un mateix autor, se’n separen les dates amb un punt i coma, per evitar confusions amb la pàgina.\n(Margalef, 1993; 1994, 50; 2001)\nSi se citen dues obres o més d’un mateix autor publicades el mateix any, s’afegeix darrere de l’any una lletra, en cursiva (a, b, etc.), que també s’ha d’escriure a la referència bibliogràfica corresponent.\n(Carbonell, Sala, 2002a, 6)\n(Carbonell, Sala, 2002b, 51)\nSi se citen diverses referències amb autors diferents:\nLes referències se separen amb un punt i coma.\n(Jonsson, 1994; Peterson et al., 1996, 285-286)\nSi un dels autors té més d’una obra i no s’indiquen les pàgines, els anys se separen amb comes.\n(Togel, 1998; Shirasaki, Murakami, 2001, 2003)\nI, en canvi, si hi figuren les pàgines, els anys se separen amb punt i coma, i les referències, amb punt.\n(Rich, 1954; 1955. Watson, Crick, 1953, 397; 1956, 473-475)\nQuan es remet a un text que forma part d’un recull (articles d’una publicació periòdica, parts d’un llibre, etc.), és preferible de posar dins la citació bibliogràfica només l’autor que se cita.\n(Sundborg, 1956. A: Collinson, Thompson, 1982)\nQuan es remet a un text que no té la responsabilitat principal explícita (sigui perquè és col·lectiva o perquè es desconeix), la citació bibliogràfica acostuma a incloure el títol de l’obra, el volum si n’hi ha, i la pàgina.\n(Títol, volum, pàgina)\n(Història natural dels Països Catalans, vii, 45)\n«Representació de la citació bibliogràfica dins de text» [en línia]. A: Criteris de la Universitat de Barcelona (CUB). Llibre d’estil. Barcelona: Universitat de Barcelona. Serveis Lingüístics. <http://www.ub.edu/cub/criteri.php?id=2219> [consulta: 27 setembre 2021].


Tot a punt per diumenge per la XII Trobada de motos antigues ruta dels portals – Castellvilarenc.info\nCastellbell i el Vilar / Comarcal / Esports\nby Redacció 16/06/2011 16/06/2011\nLa XII edició de la Trobada de Motos Antigues de Monistrol de Montserrat – Ruta dels Portals, es farà aquest diumenge 19 de Juny amb la Plaça de la Font Gran com a centre neuràlgic.\nTal com ha estat habitual en les edicions anteriors d’aquesta trobada que ha arrelat amb força al calendari català de les motos clàssiques, les inscripcions es formalitzaran a partir de les 8 del matí a la Plaça de la Font Gran que serà el punt de sortida i arribada d’un recorregut de 60 quilòmetres al voltant de la muntanya de Montserrat.\nUn cop formalitzades les inscripcions, les motos quedaran exposades al parc tancat fins l’hora de la sortida del recorregut que passarà pels anomenats portals de Montserrat que, a més de Monistrol, són Marganell, El Bruc i Collbató.\nEl primer que faran els participants en aquesta XII trobada serà pujar a Montserrat, on es farà un esmorzar de germanor per tornar a baixar posteriorment cap a Monistrol i anar cap a Collbató i el Bruc, superar el Coll de Can Massana i passar per Marganell camí, novament, de Monistrol de Montserrat fent una última aturada a Castellbell i el Vilar\nabans de tornar a la Plaça de la Font Gran on rebran una samarreta commemorativa i una foto personalitzada.\nLes previsions de l’organització es centren a igualar o superar el nombre de participants de l’any passat que va ser de 160 persones entre pilots i acompanyants. En aquesta trobada poden participar motos i ciclomotors fabricats des del 1.927 fins els anys 80


Àrea laboral - JM ASSESSORS\nAssessorament global en matèria laboral.\nPreparació i confecció de la nòmina dels administradors.\nConfecció de nòmines del personal i endarreriments de conveni.\nCàlcul, confecció i tramesa electrònica d'Assegurances Socials.\nCertificats de retencions de l'IRPF dels treballadors\nCàlcul de percentatge d'IRPF per treballador.\nAltes, baixes i modificacions a la Tresoreria Territorial de la SS.\nConfecció de contractes de treball i posterior diligència a l'OTG.\nCàlcul i confecció de quitança.\nExpedients de Desocupació.\nCartes de pagament i resum anual de retencions dels treballadors.


Estudi ornitològic "Cul Roig"\nLa cotxa fumada (Phoenicurus ochruros gibraltariensis) és un ocell força abundant a Catalunya. Segons els darrers Atles publicats passa de les entre 35.981 - 69.959 parelles¹ durant l'època de cria als entre 457.893 - 688.537 individus² a l'hivern. És evident per tant, que a l'hivern, a Catalunya es rep una població centre/nord europea abundant, tal i com evidencien les poques recuperacions d'ocells obtingudes, gràcies a l'anellament d'aquesta espècie. Així, no hi ha una bona informació sobre la fenologia de les diferent poblacions europees, ni tampoc es coneix la existència de possibles trets diferencials en quan a la biometria, coloració, etc\nLa variació de subespècies està limitada a les dues habituals a Europa (tan sols una de reconeguda oficialment), entre les quals es pot trobar solapament a alguns indrets del centre de l'estat espanyol. A Catalunya trobem majoritàriament la subespècie P.o. gibraltariensis a l'igual que a Europa. al marge d'alguna cita de la subespècie aterrimus, (encara no reconeguda com a subespècie), més comú a Portugal i el centre i Est de l'estat espanyol.\nUn dels trets més curiosos i poc estudiats de la cotxa Fumada, és en els dos morfotipus dels juvenils a la tardor. Així, podem trobar individus mascles joves amb una diferenciació de plomatge nou amb trets d'adult, anomenat "paradoxus", i un altre completament diferent anomenat "cairii" que no presenta cap tret diferenciador en el seu plomatge i que per tant és difícilment diferenciable del plomatge de les femelles joves. Aquesta és una qüestió molt poc estudiada.\nLa poca literatura científica envers la cotxa fumada, i la dificultat d'obtindre informació mitjançant l'anellament científic per les poques recuperacions obtingudes, han motivat el present estudi, anomenat: Estudi ornitològic "Cul Roig" donat pel nom local que reb aquesta espècie a les Terres de l'Ebre.\nEls objectius del projecte son els següents:\nDeterminar les causes de la coexistència dels dos morfotipus en el plomatge dels exemplars mascles de primer any calendari, el paradoxus i el cairii (p.e. si aquest fet es dona per evitar la rivalitat i confrontació amb els mascles adults).\nEstudiar el marge d'error en la determinació del sexe en el morfotipus cairii, contrastat mitjançant una determinació genètica del sexe dels individus.\nEstudiar l'extensió de la muda, especialment en el morfotipus paradoxus.\nAnalitzar la diferencia d'intensitat de color del pit dels exemplars per a futures comparacions amb el color de femelles adultes.\nEstudiar el disseny de la 6ena rectriu. Es realitzarà una imatge amb\tl'extensió de totes les 6enes rectrius escanejades per tal de fer comparacions d'extensió de la taca negra. També ens permetrà analitzar la curvatura de la ploma.\nDetectar la presència de plomes negres a la barba en funció del morfotipus.\nDeterminar la possible variació de mida entre sexes.\nDeterminar la presència d'altres subespècies diferents a la gibraltariensis, i molt especialment de la subespècie aterrimus a Catalunya.\nRecopilar els diferents noms locals arreu de Catalunya.\nDeterminar si hi ha diferències fenològiques entre subespècies i poblacions.\nTimming del projecte\nDonat que els objectius del projecte son força ambiciosos, el timming previst per portar a terme l'estudi és de 5 períodes, tot i que representen 6 anys naturals. Així, l'inici de la campanya de camp està prevista per la tardor/hivern del 2.012 / 2.013, i la finalització, per tant, per la tardor/hivern del 2.017 / 2.018.\nCal tindre en compte que una cosa és l'estudi de camp, i l'altra la recollida d'informació, que donat el innovador mètode proposat, es preveu que es pugui obtenir informació de manera activa, al menys fins a quatre o cinc anys després d'haver finalitzat el treball de camp, sent aquesta afirmació una verdadera incògnita.\nEstació d'anellament "La Torreta" de La Ràpita.\nLes Terres de l'Ebre acullen espais de gran importància ecològica. El Delta de l'Ebre, una de les zones humides més grans d'Europa, és una àrea de repòs per als miler d'aus que s'hi aturen durant els seus viatges migratoris, i també un territori de cria per a moltes especies singulars, algunes d'elles amenaçades. També trobem indrets per a aus hivernants, com és el cas de la cotxa fumada.\nEn contrast amb aquest paisatge de maresma, als Ports de Totosa-Besseit trobem espècies pròpies de muntanya mediterrània. I al mig de tos dos parcs naturals es troba el Montsià, un dels patrimonis ecològics de La Ràpita més valuosos i al mateix temps, un dels mes desconeguts.\nEn mig de tants recursos medi ambientals d'una magnitud com la dels parcs naturals, espais rics en fauna i flora autòctona, com pot ser La Torreta, passen del tot desapercebuts.\nLocalització dels terrenys de La Torreta, vistos des d'el satèl·lit.\nLocalització dels terrenys de La Torreta, vistos des de l'aire.\nImatges de la zona de La Torreta on s'han portat a terme sessions d'anellament d'ocells des de l'any 2.002,\namb xarxes japoneses per a passeriformes.\nDes de l'any 2.002 s'està portant a terme un estudi basic dels ocells de La Torreta a Sant Carles de la Ràpita, mitjançant jornades d'anellament aïllades. Aquestes sessions d'anellament s'han portat a terme als terrenys de La Torreta, ubicats a la part de darrera de La Torreta (nord-oest), així com dins la finca privada, propietat de l'autor de l'estudi ubicada a la cara sud-est de La Torreta.\nSistemes de captura i obtenció d'informació a distància.\nEl model d'estació d'estudi ornitològic que es portarà a terme, és el d'una estació d'anellament d'ocells, caracteritzada per l'ús de diferents tipus de mecanismes de trampeig per a capturar els ocells i, altres mecanismes d'atracció dels ocells per poder fer recuperacions d'informació mitjançant lectures a distància sense tindre que capturar-los, com son les anelles de PVC per a passeriformes.\nMotivat per la poca existència de punts d'aigua a la zona de La Torreta, i degut a que a la finca privada on es portarà a terme l'estudi, es va crear un punt d'aigua artificial a l'any 2.007, actualment una gran part de la població hivernal de cotxes fumades de l'àrea de l'estudi, van a veure a la piqueta d'aigua esmentada. Tant és així, que fins a la data, aquesta piqueta d'aigua ha estat un punt d'atracció important per a capturar cotxes fumades mitjançant una xarxa de terra.\nTenint en compte que aquesta piqueta d'aigua es troba a menys de 6 metres de la casa, i que es gaudeix de grans finestres amb vistes directes a la piqueta, a partir de la realització del present estudi, ja no es capturaran més ocells que vagin a veure amb la xarxa de terra, sinó que es farà servir com a eina de lectura de les anelles, mitjançant enregistrament de imatges en vídeo o fotografies.\nPer a que el nivell d'atracció d'ocells al terrat de la piqueta sigui molt superior i faciliti la vinguda de més exemplars de cotxa Fumada, s'ha portat a terme una transformació del terrat amb la plantació d'arbres i plantes pensats per l'atracció del ocells, així com la instal·lació de diferents menjadores a diferents espècies.\nLes espècies de plantes plantades son:\nPittosporum tobira. S'ha fet una barrera amb 10 testos molt grans per aïllar la zona de la piqueta del carrer i donar-li molta més intimitat als ocells i per tant que es sentin més segurs a l'hora d'anar a veure o menjar. La seva característica de fulla perenne i frondosa durant tot l'any, ens permet tindre un hàbitat força visitat durant tot l'any.\nVitis vinifera. Una parra molt gran, li dona un punt important d'atracció d'insectes, especialment a l'estiu. Per al període de l'estudi, està previst que tan sols serveixi com a perxa per posar-se abans d'anar-hi a veure o menjar.\nCercis siliquastrum. Dues plantes grans, que per la seva floració atrauen molts ocells a l'estiu. Per l'hivern està previst que serveixin de perxa frondosa.\nVivurum tinus. Dues plantes que a l'igual que el Pitsoporum, mantenen la fulla tot l'any, i que aportaran un bon lloc per menjar a espècies insectívores, per l'abundància d'insectes entre les seves fulles.\nNandina domestica. La seva característica arbustiva, facilita tant la seva funció de perxa com d'indret on trobar aliment amb facilitat.\nMorus alba.Un dels arbres que més espècies atreuen a l'estiu quan els seus fruits madures. A l'hivern està previst que sigui una molt bona perxa.\nCydonia vulgaris. Es tracta d'un codonyer, que per les seves característiques atreu ocells tot l'any.\nAmb aquesta adaptació del terrat i amb l'atracció de moltes i diferents espècies d'ocells, es preveu que el volum d'atracció de les cotxes fumades, sigui molt superior que anys anteriors, que ja era de per si força elevat.\nEn qualsevol cas, al no poder fer servir la xarxa de terra de la piqueta d'aigua per capturar les cotxes fumades, se'ns presenta una problemàtica per poder capturar tots els individus que es preveu a l'estudi, per tant es portaran a terme mètodes alternatius de captura d'ocells com:\nXarxa per a passeriformes. Durant les jornades de captura d'ocells, s'instal·laran 10 xarxes de 12 metres a diferents indrets al voltant del terrat de la piqueta. S'intentarà canviar la ubicació de les xarxes a cada jornada d'anellament, per tal d'evitar l'efecte recordatori dels ocells, tant del que hem pogut capturar com aquells que no s'han capturat, però que han detectat l'existència de la xarxa.\nBallestes. Es col·locaran 10 ballestes amb cucs de farina cada jornada de captura d'ocells.\nA les xarxes per a passeriformes s'empraran mètodes d'atracció de cotxes fumades amb l'ús de reclams mitjançant cants, tot i que segons la pròpia experiència de l'autor, durant l'hivern, l'eficàcia dels reclams és molt baixa. Està previst l'ús de diferents cants per intentar aconseguir atreure encara més els ocells.\nUna de les formules alternatives per l'atracció de cotxes fumades al terrat de la piqueta d'aigua, consisteix en col·locar una segona piqueta amb menjar. L'esquer que es posarà seran cucs de farina Tenebrio molitor vius en alguns casos i deshidratats en altres.\nProcediment de l'estudi\nCom a norma general es seguiran els següents ítems:\nS'anellaran un màxim de 180\tocells cada període.\nCada període es canviaran els colors de les anelles de PVC, per a determinar l'any de la captura independentment de que s'hagi fet la lectura correctament o no.\nS'anellaran exemplars de primer\tany calendari edat 3 ó 5, segons codi Euring, i preferentment del morfotipus paradoxus, tot i que també s'anellaran un nombre inferior d'adults, tant mascles com femelles.\nTots els ocells que siguin recaptures d'altres anys, i per tant ja disposin d'una anella metàl·lica col·locada per l'autor, es posarà sempre una anella de PVC.\nL'anella metàl·lica es col·locarà a la pota esquerra, i l'anella de PVC a la pota dreta.\nLes recaptures i lectures de les anelles de colors a distància s'hauran de detallar amb el posicionament GPS per poder realitzar els mapes de desplaçaments.\nEn tots els casos de morfotipus cairii es determinarà un sexe probable, en base a criteris de coloració de cobertores petites. (segurament serà molt poc fiable, però gràcies a les lectures es gaudirà de més informació per contrastar els resultats).En aquest sentit, es crearà una carta de colors, i en tots els casos de morfotipus cairii es realitzarà un anàlisi de la intensitat de color del pit en base a una carta de colors.\nEs traurà la 6ena rectriu per tal d'escanejar-la. Intentar mantindre la ploma el més inalterable possible pel que fa a les bàrbules. Amb les plomes escanejades es portarà a terme un patró de diferencies entre individus juvenils i adults.\nAnàlisi de la barba per tal de trobar petites plomes negres en els casos de morfotipus cairii.\nEn el suposi de que es pugui aconseguir un cariotip de la cotxa fumada, es portaran a terme l'extracció de sang per analitzar-la i determinar el sexe de l'individuo. La tècnica de l'extracció serà avaluada per un veterinari expert en avifauna.\nLes dades que s'obtindran, seran:\nDades jornada d'anellament\nNumero d'anella metàl·lica\nCodi d'anella PVC\nMorfotipus (En cas de ser juvenils)\nMesura de l'ala plegada "corda màxima".\nMesura ploma primària P3\nMesura del tars.\nMesura del color negre/fosc del raquis de la 6ena primària.\nLongitud de la 1a primària envers a les cobertores primàries\nDeterminació de la punta de l'ala (la primària més llarga)\nDeterminació de la posició de la segona primària entre les altres primàries.\nExtensió de les plomes amb escotadura a l'hemibandera externa.\nLongitud de l'escotadura de l'hemibandera externa de la 3a primària.\nAlçada del bec a la zona de les plomes.\nMesura del bec (Cr i des de inici de les plomes).\nEstudi discrecional de formules alars.\nDades d'estat fisic\nFitxa de muda\nEs portarà a terme en alguns dels casos, tot i que amb especial incidència en el morfotipus paradoxus.\nVentre i cul.\nUn apartat d'obtenció d'informació nou, és la determinació d'un codi de color del iris de l'ull, basat en 5 coloracions de diferents tonalitats de marrons. Per tal de universalitzar aquesta dada, s'han escollit els 5 colors PANTONE detallats a continuació, i en base als següents codis:\nCodi 0: Sense dades.\nCodi 1: Pantone 419 M.\nCodi 2: Pantone 440 M.\nCodi 3: Pantone 412 M.\nCodi 4: Pantone Black 4 M.\nCodi 5: Pantone 4625 M.\nS'adjunta una carta de codis dels diferents pantones amb els codis corresponents.\nPer la comparació dels colors es farà servir una carta de colors en paper imprès amb els pantones col·locats de manera escalada, tal i com es veu a la carta de codis adjunta.\nPer poder fer una medició correcta del color del iris, mantenim sempre la mateixa font de llum, es fa servir una lupa retroiluminada de gran tamany i es realitza una fotografia, a través de la òptica de la lupa, i sense fer servir el flash per enregistrar el color el més real possible.\nLes dades obtingudes es presentaran en forma de codi i amb una mostra del color a la base de dades pública del cercador de www.phoenicurus.net\nSistema pioner d'obtenció d'informació a distància.\nLa base principal de l'estudi, consisteix en la captura dels ocells i la col·locació d'una anella de PVC per a passeriformes a part de l'anella metàl·lica amb remitent www.rings.cat (anelles emeses per la Societat Catalana d'Ornitologia).\nAquestes anelles de PVC son alfanumèriques i permeten una lectura a distància amb binocles o telescopi.\nLa fabricació de les anelles i els codis s'han realitzat exclusivament per aquest estudi, i estan enregistrats al portal d'àmbit europeu European Colour-Ring Birding, que sota el web www.cr-birding.org és l'organisme responsable del control dels projectes portats a terme amb anelles de colors i alfanumèriques.\nTot i que, no hi ha constància d'estudis similars amb anelles de PVC per a passeriformes a Catalunya, s'ha pogut contrastar que hi ha diversos projectes en marxa arreu d'Europa amb aquesta tipologia d'anelles i amb passeriformes de mida similar.\nUn dels tràmits previs a l'inici de l'estudi, ha estat la inscripció del projecte al portal europeu, per tal de comprovar que no hi hagi cap projecte similar en marxa arreu de la comunitat europea. El resultat final ha estat satisfactori, ja que ens han permès inscriure el projecte al portal. Es pot visualitzar el projecte a l'adreça d'internet: www.cr-birding.org/node/878\nDifusió de l'estudi\nPel que fa a la recuperació de dades, diferenciarem entre dues possibilitats. Les recaptures ó lectures pròpies a la piqueta i la recuperació o lectures de tercers arreu d'Europa.\nEn quan a les recaptures pròpies, s'ha instal·lat d'una càmera de vigilància que s'activa amb el moviment, tot just enfront la piqueta, per a que enregistri tots els ocells que van a veure. Les proves portades a terme abans de l'inici de l'estudi amb diferents espècies d'ocells han estat més que satisfactories, tal i com es pot comprovar a l'apartat "videos" del portal www.phoenicurus.net. Malauradament, no sabem si la càmera tindrà prou qualitat i definició per a que es pugui fer una lectura fiable de les anelles. Els resultats de les proves efectuades, ens fan preveure que s'haurà de modificar la qualitat de la gravació, i encara s'està perfeccionant el sistema. Se'ns dubte la viabilitat de l'enregistrament passiu i a distancia com pot ser mitjançant aquesta càmera de vigilància és crucial per a obtindre un elevat nombre de lectures durant tots els dies.\nEls dies d'estudi de camp, hi ha previst enregistrar els ocells que van a veure a la piqueta amb una càmera de vídeo des de l'interior de la casa, que garanteix una lectura fiable de les anelles de PVC. Malauradament, l'activació de la gravació s'ha de fer de manera manual. Pel que fa a aquest sistema de gravació, ja s'han portat a terme diferents proves amb ocells d'espècies diferents per comprovar la qualitat de la gravació i estimar positivament que la lectura d'una anella alfanumèrica serà del tot viable.\nPel que fa a les lectures previstes per altres ornitòlegs i aficionats europeus, s'ha creta un portal internet www.phoenicurus.net, fàcil de localitzar mitjançant els buscadors i que es pot accedir amb diferents idiomes, per tal de facilitar l'enviament de la informació de la lectura efectuada.\nTotes les dades de les captures i lectures realitzades amb qualsevol ocell del projecte, i fins i tot de les cotxes fumades anellades per l'autor de l'estudi des de l'any 2.002, son del tot públiques i fàcilment accessibles des del portal d'internet. Amb les recaptures o lectures a distància, es publicaran mapes de desplaçaments via google maps amb les dades rebudes. Per aconseguir un gran nombre de lectures s'ha portat a terme tot un seguit d'accions via internet:\nEnregistrament de 5 dominis d'internet fàcilment indexable per tots els buscadors:\nwww.phoenicurus.net (Portal de capçalera)\nE-mailing. Es portarà a terme un e-mailing a totes les centrals anelladores en diferents idiomes per a que reenviïn la informació de la existència del projecte i del portal d'internet a tots els anelladors i ornitòlegs dels països on son possibles les recaptures i lectures de les anelles de PVC.\nXarxes socials. Dins de Facebook, hi ha creat el grup www.facebook.com/phoenicurus on es publiquen totes les noticies relacionades amb el projecte i on s'informa de les noves lectures que es van produint.\nCampanyes socials. Es crearà una campanya de publicitat amb banners atractius i s'enviarà a tots els portals i webs d'àmbit europeu consultats per ornitòlegs i aficionats a l'ornitologia en general.\nCol·laboració externa de l'estudi\nUna part d'aquest estudi però, està en mans dels milers d'anelladors i d'observadors d'aus que aportin lectures de les anelles de PVC alfanumèriques especialment creades per aquest projecte. És per això que des d'aquí es demana la col.laboració activa de totes aquelles persones interessades en aquesta espècie, tot enviant quanta informació es consideri oportuna, bé sigui amb textos, imatges, etc. Agraïm tota la col.laboració rebuda.\nDonat que aquest estudi no persegueix cap afany de lucre i que te com a objectiu principal esser un estudi divulgatiu obert a tothom, agrairem que totes les col·laboracions fetes al estudi siguin del tot altruistes. L'autor es compromet a identificar en tot moment la font de la informació obtinguda de treballs tècnics, llibres i internet, sempre que aquesta hi consti expressament a les publicacions consultades, i també pel que fa a les imatges i vídeos publicats.\nEquip de l'estudi.\nResponsable projecte: Joan Antó.\nAssessorament tècnic:\tSergi Sales.\nCoordinador veterinari:\tFrancesc Vidal.\n¹ Estrada, J., Pedrocchi, V., Brotons, L. & Herrando, S. (eds.) 2004.\nAtles dels ocells nidificants de Catalunya 1.999-2.002.\nInstitut Català d'Ornitologia (ICO) / Lynx Edicions, Barcelona.\n² Herrando, S. Brotons, L. , Estrada, J., Gullar, S & Anton, M (eds.) 2011.\nAtles dels ocells de Catalunya a l'hivern 2.006-2.009.


15 Gen Festa Major Sant Pau d’Ordal 2015\nPublicat a les 13:28h a Activitats a realitzar, Fires i Events\nAquest mes de gener Sant Pau d'Ordal celebra la Festa Major, organitzada pel Centre Agrícola de Sant Pau d'Ordal. Aquest any la Festa Major tindrà una durada de dues setmanes, començarà el dia 17 de gener i acabarà el 26. Durant les dues setmanes hi haurà diferents actes on poder divertir-se i gaudir. Cal destacar que enguany el pregó és a càrrec del grup de nens i nenes del Centre d'Esplai Els Cargols. Podeu veure totes les activitats consultant el programa...\n10 Des Fira del Tió i de Santa Llúcia a Lavern\nPublicat a les 14:15h a Fires i Events\nAquest diumenge 14 de desembre, no us perdeu la interessant i atractiva Fira del Tió i de Santa Llúcia de Lavern, amb artesania i productes naturals. Enguany, la fira acollirà una sèrie de fantàstics i creatius tallers per a la canalla, així com, la tradicional venda de productes de tota mena com: la clàssica flor de Nadal, mel, cervesa artesana, confitures, joies, artesania, joguines, i cosmètics. També podreu gaudir d'un bon esmorzar o un bon vermut. La Fira del Tió i...\n28 Nov La previsió de pluja obliga a cancel·lar el 10è Subirats Tasta’l\nPublicat a les 16:54h a Fires i Events\nDavant la previsió del Servei Meteorològic de Catalunya i l'alerta del Pla INUNCAT per pluges intenses, acumulacions i temporal de llevant pels pròxims dies, l'Ajuntament de Subirats ha pres la decisió de cancel·lar el 10è Subirats Tasta'l que estava previst per aquest diumenge, 30 de novembre 2014. Després de mesos de preparació, avui divendres, s'ha informat a les persones que estan darrere de la mostra de vins, caves i productes de la terra; entitats, cellers, restauradors, artesans i productors de la...


Rodament de boles de ranura profunda, rodament de rodes, rodament automàtic - Yong superficial\nAplicació del coixinet QYZC\nQYZC Bearing ha servit diferents indústries del món\nIndústria de màquines-eina\nEquips de generació d'energia\nIndústria del tren\nQYZC garanteix la qualitat del producte i el millor servei\nIntroducció al coixinet Rodament de boles de ranura profunda: anteriorment conegut com a rodament de boles radial d'una sola fila, és el rodament rodant més utilitzat. Les seves característiques són la baixa resistència a la fricció i l’alta velocitat. Quan el coixinet només suporta càrrega radial, l'angle de contacte és nul. Quan el coixinet de boles de ranura profunda té un gran joc radial, té el rendiment d'un compte angular ...\nQuè és el rodament de boles? No tots els coixinets de boles són iguals. Es dissenyen diferents tipus de dissenys per satisfer requisits específics, de manera que si no sou enginyer o proveïdor (fins i tot si ho feu de vegades), no sempre és fàcil triar el que millor s’adapti a les vostres necessitats. Agafeu un dels tipus de coixinets més utilitzats: els coixinets de boles de ranura profunda. Només perquè és ...\nQuins factors afecten el coixinet ...\nQuins factors afecten l’ajust del coixinet? L’objectiu de l’ajustament del rodament és fer que l’anell interior o l’anell exterior del rodament estiguin fermament fixats amb l’eix o la carcassa, per evitar un lliscament axial o circumferencial advers sobre la superfície de coincidència mútua. Aquest tipus de lliscament desfavorable (anomenat fluït) provocarà escalfament anormal, desgast de la superfície d'aparellament (que farà que la pols de ferro desgastada ...\nQuatre punts d'atenció a ove ...\nCom triar el coixinet adequat Primer, mantingueu net el coixinet i el seu entorn circumdant. No cal que us expliqui què passa. Fins i tot si la pols invisible entra al coixinet HGF, el portarà. En poques paraules, no es pot fregar sorra als ulls, que és una veritat! En segon lloc, l’ús de la instal·lació ha de ser una instal·lació acurada i precisa. No evitem ...\nCaracterístiques i aplicació ...\nCom triar el coixinet adequat Característiques dels coixinets de rodets cònics El coixinet de rodets cònic és un coixinet de tipus independent. Els anells interior i exterior del coixinet tenen vies de rodament afilades i els rodets tenen forma de con. El rodet i la pista de rodatge estan en contacte de línia, que poden suportar càrregues combinades radials i axials pesades, i també poden suportar càrregues axials pures. Com més gran sigui el c ...


Magneficenza - Col·lecció Gelonch-Viladegut\nDimensions: 52,5 x 34cm\nNúmero de sèrie: s/n\nNúmero de registre: GE-194\nGiovanni Battista Piranesi va néixer a Mogliano Veneto, prop de Treviso i que llavors pertanyia a la República de Venècia, el 4 d’octubre del 1720 i va morir a Roma el 9 de novembre del 1778. Fou un arquitecte, investigador i gravador italià. Va fer més de 2000 gravats d’edificis reals i imaginaris, d’estàtues i de relleus de l’època romana, així com dissenys originals per a xemeneies i mobles.\nVa estudiar Arquitectura a Venècia amb el seu oncle Matteo Lucchesi, que era Magistrato delle Acque a la Ciutat. Allí va descobrir les obres de Palladio, Vitrubio i alguns edificis de l’Antiguitat. Quasi no va exercir com arquitecte (només es va edificar l’església de Santa Maria del Priorato, on el van enterrar), però aquests estudis li van permetre dibuixar amb major facilitat i tot i així va signar alguns gravats com Piranesi architetto.\nEl 1740 es va traslladar a Roma junt amb Marco Foscarini, que era l’enviat del Papa a Venècia. Les ruïnes de l’Imperi Romà van encendre el seu entusiasme i la necessitat de representar-les. En aquella època, l’arqueologia no era...\nVeure fitxa de l'autor: Giovanni Battista Piranesi\nVista del Camp Vaccino


Anmorsigol: de desembre 2010\nEl Ave Madrid Valencia és la panacea del ferrocarril, amb ell tots entrem al s.XXI de les comunicacions.. tots?\nNo! una aldea d'irreductibles aborigens es ressisteix a aquestes tecnologíes i manté el traçat original del s.XIX, és el regional Alcoi- València, que estàn deixant morir (és poc competitiu amb les autovies que pareixen més senzilles de fer per a alguns)...\nQuants quilòmetres de velocitat alta (no alta velocitat), regionals i rodalies s'hagueren pogut fer amb el que s'han deixat en l'ave? l'ave vertebra el territòri o passa de llarg de per totes les poblacions que no són "capitals importants"?...\na 6:11 0 comentaris\nFelicitació nadalenca del PP... menuda tribu!\nSi si... us deixe amb una versió de la campanya nadalenca del PP, això si que és una tribu.\na 19:29 1 comentaris\nEtiquetes de comentaris: Canal 9 manippula, videos\nCanal 9 manippula; il Campsvalino Rampante\nMés remescles desinformatives de C9. En aquesta entrega abordem l'arribada de l'alta velocitat ferroviaria i l'idili entre la generalitat valenciana i Ferrari ( un cotxe tan valencià com l'arròs i tartana).\nAtònits si, així ens hem quedat, però no per és per l' "espectacle" de ferrari. L'espectacle el protagonitzen els "periodistes" que amb el seu entusiasme per la cultura del tunning (el cavalino rampante!), és un honor.. que dic, un privilègi, això de poder vore un ferrari derrapant per l'Albereda pulveritzant les limitacions de velocitat i soroll mentre la policía local talla el trànsit (si, eixe exèrcit de recaptació municipal que va multant a tort i a dret).\nMés espectacular encara, és l'actuació de la generalitat, que no contenta en convertir les ciutats valencianes en circuits i barres de bar, ara vol crear un "parc ferrari" (emulant èxits com els de terra mítica). És una costum del president la d'acostar al poble les coses bones de la vida, és un robin hood que copia costums als rics i les transmet al poble; la vela, el golf i ara, els ferraris.\nAquest entusiasme l'ha dut en més d'una ocasió a fer el ridícul, una de tantes la podem vore al video quan Camps i Rita "rescaten" als pilots de Ferrari. Els de Canal 9 (que també són uns entusiastes) diuen "de sobte el vehicle s'en ix de la pìsta i queda atrapat en la grada davant l'atònita mirada de milers d'aficcionats".\nSi observem les imatges podem vore per què estaven atònits els aficcionats, no és que s'en eixiren de la pista per la velocitat, més bé s'en entren a la grava a 15 km/h saludant mentre Camps i Rita, que els xuplaven roda, es queden esperant-se a la pista.\nEls pilots no sabíen que es quedaríen estacats?\nHo havía previst Camps, gràcies a la seva clarividència?\nÉs un mistèri, però a nosaltres ens pareix una ridícula escenificació que posa en evidència un cop més la minsa separació existent entre el món dels negòcis i la política al nostre país.


Simfonia per a una ciutat feminista | Barcelona Metròpolis\nPer Esther Fernández Cifuentes. Grup de recerca Cos i Textualitat. UAB\nFotograma de la pel•lícula Jeanne Dielman, 23, quai du Commerce, 1080 Bruxelles, de Chantal Akerman (1975).\nAmb l’aparició del dispositiu cinematogràfic es multipliquen les imatges de les ciutats possibles: recollint el testimoni del flâneur, aquesta figura històrica convertida en literària per Charles Baudelaire, el cineasta, com el fotògraf, es converteix en el vagabund que transita per la metròpoli i la captura amb la seva lent. El flâneur, criatura de la modernitat, aquell ociós que s’exercitava vagarejant pels carrers, àvid espectador de l’entramat urbà i de la vida que hi passa, es converteix en artista en transformar la seva experiència en llenguatge. La seva disposició a la contemplació de la ciutat, així com la mobilitat espaciotemporal en l’interior d’aquesta, troben en el cineasta un hereu, un tafaner capaç de recrear i modelar amb el seu llenguatge els mateixos espai i temps. La ciutat serà l’objecte d’algunes de les primeres obres cinematogràfiques, com Milan, Place du Dôme, dels germans Lumière (1896), de vocació documental, i material per a l’experimentació formal en títols com Berlin: Die Sinfonie der Großstadt, de Walter Ruttmann (1927), així com escenari distòpic per descriure les misèries de la societat que la dissenya, com a Metropolis, de Fritz Lang (1926) o The crowd, de King Vidor (1928), i més tard, imatge de la destrucció bèl·lica en el neorrealisme italià.\nL’acte d’immersió en la multitud, és a dir, el flanqueig de l’espai privat per penetrar en aquell espai públic propi de la flânerie, definida al segle xix, serà un gest reservat als homes, així com l’observació lúdica ho serà a la classe burgesa. Sense un equivalent en la dona que pertany a aquesta classe social, les prostitutes seran les que més s’apropin a aquesta figura que ronda per l’entramat urbà, si bé per a elles constitueix el lloc d’exposició des del qual oferir la seva força de treball. L’ocupació de l’espai públic per part de les dones es relacionarà per temps amb el treball sexual, que troba el seu equivalent en la locució “fer cantonades”. Tot i que la industrialització serà responsable de la separació gradual entre l’espai públic i el privat des del segle xviii a Europa, el seu desenvolupament requerirà el trànsit de les dones per aquest primer: durant la segona meitat del segle xix, en ciutats altament industrialitzades com Londres, un gran nombre de dones s’incorporà a les fàbriques com a mà d’obra, mentre que la fi de segle convertirà les burgeses parisenques en consumidores que aniran als primers grans magatzems construïts a la via pública.\nLa presa dels carrers esdevindrà una eina de les primeres mobilitzacions de dones feministes que, mitjançant el gest de fer-se presents, de situar-se en l’espai de la política, buscaran una nova posició en la societat. Els cossos del moviment sufragista i també del feminisme de la segona onada es personaran en l’espai públic per resistir al seu bandejament a l’espai domèstic, en un afany per aconseguir noves condicions de possibilitat. Trepitjar el carrer esdevindrà un acte d’autoalliberament.\nLa nova visibilitat d’aquests cossos i de les seves reivindicacions mirarà de perpetuar-se també a través del cinema, un dispositiu que inscriurà les accions polítiques dels col·lectius feministes de la segona onada i del qual es farà un ús propagandístic per impulsar la presa de consciència feminista, o que servirà com a vehicle d’autoexpressió o com a lloc des d’on projectar noves imatges de les dones. Així mateix, la interrogació i la transfiguració del llenguatge cinematogràfic, en treballs amb vocació formalista, mirarà de revelar els codis ideològics de la representació.\nLa captivitat domèstica\nLa pel·lícula Jeanne Dielman, 23, quai du Commerce, 1080 Bruxelles, de Chantal Akerman (1975) representa la reclusió que suposa per a les dones la ideologia de la llar i la seva limitació al treball de cura o a la tasca reproductiva. I ens en mostra la protagonista: una vídua belga de mitjana edat i de classe treballadora, captiva en aquest espai domèstic en què ja no hi ha marit, però en el qual persisteix el patriarcat. Oblidar-se de si mateixa per tenir cura de l’altre –sia el fill, sia els homes que li proporcionen diners a canvi de sexe–, la renúncia al desig o la impossibilitat d’expressar-se constitueixen els murs en què es troba reclosa. La insistència davant la càmera d’aquest apartament, filmat des de diferents angles i en plans fixos que subratllen, com la seva durada, l’estaticitat de l’existència de la seva protagonista, delimita l’espai en el qual desplegar l’eslògan “allò que és personal és polític”. Atrapada en la repetició d’uns gestos que són, majoritàriament, feina no remunerada, la Jeanne acaba per desafiar, amb l’acció del seu cos, l’ordre establert.\nimatge de la pel•lícula de Helke Sander Nr. 1 – Aus Berichten der Wach– und Patrouillendienste (1984).\nSi el títol d’Akerman feia visible el treball que manté funcionant la ciutat i el sistema capitalista després dels murs de la residència familiar, la pel·lícula de Helke Sander Nr. 1 – Aus Berichten der Wach– und Patrouillendienste (1984) incideix en qüestions com la feminització de la pobresa i la derivada dificultat per accedir a l’habitatge. La protagonista d’aquest film, carregada amb dos fills i un missatge de socors, escala fins a dalt d’una grua per reclamar un domicili. Des de les altures, amb la vista posada sobre aquesta ciutat que la relega a la marginalitat, deixa caure el seu missatge, i amb ell planteja la necessitat de construir, des d’aquesta mateixa grua, una nova urbs que s’ajusti a les necessitats de les dones.\nOpressions després de la revolució\nBorn in Flames (1984), de Lizzie Borden.\nTotes dues obres posen el focus en l’experiència de la dona de ciutat i descobreixen les esquerdes que cal reparar, com també la pel·lícula de Lizzie Brodin Born in Flames (1984), malgrat que en aquesta s’assagen algunes de les solucions. Ambientada a la Nova York del futur i en una fallida revolució socialdemòcrata, la cinta ens posa davant d’una diversitat de veus de dones en la seva cruïlla amb la raça, la classe o l’orientació del desig i les seves diferents necessitats. El manteniment de les opressions després de la revolució portarà els diferents grups de dones a organitzar-se i a prendre els carrers per defensar els seus llocs de treball, així com a combatre l’assetjament al carrer o a cooperar en les tasques de cura per tal de facilitar la conciliació del treball domèstic i el productiu. La mobilització, la creació d’aliances, l’acció directa i la presa de canals de comunicació des d’on enunciar com a subjectes polítics, seran les fórmules practicades per aconseguir l’emancipació.\nEl cinema feminista ha proposat la creació d’una nova visió social, ha imaginat noves subjectivitats i espais habitables, creant imatges en les quals improvisar noves formes de comunitat. La ciutat va incendiar els desitjos utòpics de sufragistes i activistes feministes de conquerir un espai que els havia estat negat i es va situar com a lloc des del qual explorar la vida pública i privada de la dona en expressions com la cinematogràfica, possibilitant l’aparició darrere de la càmera d’una flâneuse tardana. Avui cal seguir alimentant les nostres fantasies col·lectives per transformar la ciutat en un espai igualitari i lliure de sexisme; cal reescriure els usos de la ciutat des de la diversitat de subjectes polítics que l’habiten.\nGrup de recerca Cos i Textualitat. UAB


Ordres, instruccions o recomanacions: infinitiu o imperatiu? – El blog de l'Optimot\nEn català, l’ús de l’infinitiu no és propi ni de les oracions imperatives afirmatives ni de les negatives, sinó que es fa servir la segona persona del plural de l’imperatiu, que correspon al tractament de vós (i no pas la tercera persona del singular, que correspondria al tractament de vostè): Consumiu preferentment…, Mantingueu-ho fora de l’abast dels nens, Empenyeu, etc. I recordem que per expressar ordres en negatiu s’utilitza el present de subjuntiu en lloc de l’imperatiu: No distragueu el conductor, en lloc de No distraieu el conductor.\nFins aquí, cap novetat! Ara bé, la nova gramàtica normativa introdueix una sèrie d’usos adequats de l’infinitiu amb valors propers a l’imperatiu. Es tracta dels casos següents:\nEn interfícies digitals, per donar nom a les funcions d’un aparell, com a opcions disponibles: Reiniciar, Personalitzar, Configurar la pàgina, Veure les descàrregues…\nEn recordatoris personals: Demanar hora al dentista, Anar a comprar peix al mercat, Imprimir els cartells abans de les set…\nEn registres informals, per indicar situacions que no han tingut lloc i que hauria estat convenient que es produïssin, s’utilitza l’infinitiu compost: Volies un gelat? Haver-m’ho dit abans!; No haver-hi anat, si no et venia de gust.\nSi voleu més informació sobre aquesta qüestió, podeu consultar la fitxa Infinitiu amb valor d’imperatiu, en què s’explica aquest fenomen amb exemples i en la qual hi ha l’enllaç a una fitxa relacionada que tracta sobre els usos de l’imperatiu i de l’infinitiu en interfícies digitals. I per acabar, com sempre, us recordem que podeu recórrer al servei d’atenció personalitzada de l’Optimot si necessiteu cap aclariment sobre aquesta qüestió.\nimperatiu, infinitiu, sintaxi, verbs\n6 respostes a “Ordres, instruccions o recomanacions: infinitiu o imperatiu?”\n25/10/2017 a les 9:57 am\nDec ser pallús, perquè no veig la diferència entre “Consumir preferentment…” i “Reiniciar”/”Personalitzar”/”Veure les descàrregues”. Si en el primer cas hi ha un infinitiu amb valor imperatiu, què tenim en el segon?\n“Haver-m’ho dit abans!” no em sona gens bé. Jo diria “m’ho haguessis dit abans!”.\nPel que fa a l’infinitiu dels recordatoris personals, em demano si haurien proliferat en una situació sociolingüística diferent, és a dir, sense el contacte del castellà, la gent els faria servir?\n25/10/2017 a les 10:42 am\nPel que fa al primer cas que comenteu, l’ús de l’infinitiu és dins d’un context molt especialitzat d’interfícies digitals.\nLa resta de casos són contextos informals i molt restringits. Gràcies pel comentari.\n25/10/2017 a les 10:54 am\nPer molt especialitzat que sigui el context, continuen essent ordres.\nLa informalitat d’un context no justifica, per a mi, l’ús de formes suspectes de manca de genuïnitat.\n25/10/2017 a les 11:20 am\nEstrictament, els casos que exemplifiquem d’interfícies digitals són opcions disponibles, i no ordres. Entenem, però, que és complicat fer-ne distinció. Gràcies!\n25/10/2017 a les 11:39 am\nPerdoneu-me si em faig pesat, però penso que us ho haig de dir.\nSi no m’erro, algunes versions en català de programes –si no totes– utilitzen formes com “Obre”, “Tanca”, “Cerca”, “Substituieix”…, les quals denoten ordre, no pas opcions.\nDeixem-ho estar, per això.\nGràcies per l’atenció. I dispenseu-me si he estat inoportú.\n25/10/2017 a les 12:13 pm\nJo també veig com l’Òscar això de “haver-ho dit”… Jo sempre, tota la vida, havia sentit dir “ho haguessis dit” (o la persona verbal que correspongui: ho hagués dit, ho haguéssin dit, etc.).\nEl castellà ha estat nefast, funest, de cara a la idiosincràsia pròpia de la nostra llengua catalana. I o bé acceptem resignadament el poti-poti del “catanyol” o bé mirem de retornar el català a allò que sempre hauria d’haver estat. No hi ha entremig.


El Nadal al Museu Comarcal de l’Horta Sud - El Meridiano de L'Horta\nEl Museu Comarcal de l’Horta Sud oferix en Nadal una bona opció per a visitar, aprendre, admirar i fins i tot participar\nUn espectacular betlem tradicional, muntat per l’Associació de Betlemistes de Torrent, al seu 75 aniversari, es trova a l’abast de tots al Museu de l’Horta Sud. Més de 200 figuretes d’artistes reconeguts com Montserrat Ribes, José Luís Maig, Daniel Alcántara o Joaquín Sevilla il.lustren la història.\nAdmirarem escenes tradicionals i costumistes a través de finestres, porxos o carrers, representant-se oficis com alfarer, pastor, fuster, ferrer, carreter…\nVeurem edificis com el Palau d’Herodes, rèplica exacta de la Fortalesa de Masada, realitzades amb materials com el poliestileno expandit, o escuma, escaiola, fusta, cues naturals i pigments, en pols, usats amb una tècnica amb pinzell sec que crea profunditats. Una autèntica prova d’artesania.\nMúsica nadalenca en la Fonoteca Alabarta\nLa “fonoteca Alabarta” mostra una variada gamma d’estils dins de la música Nadalenca: nadales, el cant de l’Aurora, el Cant de la Sibil·la, l’Oratori de Nadal… cants en la intimitat de les llars, als carrer o en els llocs de culte, locals, i de diverses parts del món.\nUna fonoteca fruit de 45 anys de Treball del torrentí José Luís Alabarta, que compta amb una col·lecció de més de 6.000 peces úniques entre vinils i cd’s.\nConviure és vuire\nPer altra banda, també al Museu Comarcal, podem ser testimonis dels vincles entre humans i altres espècies animals al llarg de la Història. “Conviure és viure” presenta la fascinació que hem sentit sempre pels animals i com s’ha plasmat en la literatura, l’art o la música.\nCal·ligrames de diferents poetes i fotografies aportades per veïns i veïnes de la comarca mostrant el seu amor pels animals…\nUna exposició oberta produïda per Projecte Animalista Manises i Crea Manises, amb els col·lectius locals Torrent d’Art i Torrent de Paraules.\nTags: Horta Sud Museu Comarcal Horta Sud Navidad Torrent\n‘El libro de la selva’ llega este domingo a Torrent de la mano de l’Auditori\nEl PP de Torrent denuncia la eliminación de la subvención municipal Recicla «en plenas fiestas»\nTorrent trabaja en un Plan de Actuación Municipal de lucha contra el COVID-19\n@Soylaforte, una torrentina que triunfa en Instagram, publica su libro\nEl gobierno municipal de Torrent valora el departamento de atención ciudadana ante las críticas del PP